《齐天乐 其二 叠韵赠蔡竟夫归自塞上》
清代·程颂万

貂裘匹马皋兰道，万山围向人冷。盾鼻风酸，旄头月落，羡煞书生豪俊。

蘧庐醉暝。尚疑是关前，群松动影。绝塞刀环，替君欢喜替君病。

团圆一片明月，恐琼楼玉宇，仙子惊醒。倒尽金卮，击残铜钵，道是天涯谁信。

柝声偏紧。有十万红珠，照吾归径。水调飞来，更情深韵稳。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。